2018 m. lapkričio 29 d. Bendrojo Teismo (penktoji kolegija) sprendimas

Out of the blue / EUIPO – Dubois ir MFunds USA (FUNNY BANDS)

(Byla T‑214/17)

„Europos Sąjungos prekių ženklas – Registracijos pripažinimo negaliojančia procedūra – Žodinis Europos Sąjungos prekių ženklas FUNNY BANDS – Absoliutūs atmetimo pagrindai – Reglamento (EB) Nr. 207/2009 7 straipsnio 1 dalies b ir c punktai ir 52 straipsnio 1 dalies a punktas (dabar – Reglamento (ES) 2017/1001 7 straipsnio 1 dalies b ir c punktai ir 59 straipsnio 1 dalies a punktas)“

1. Europos Sąjungos prekių ženklas – Europos Sąjungos prekių ženklo sąvoka ir įgijimas – Absoliutūs atmetimo pagrindai – Prekių ženklai, sudaryti tik iš žymenų ir nuorodų, galinčių būti naudojamų prekės ar paslaugos savybėms žymėti – Tikslas – Prieinamumo reikalavimas (Tarybos reglamento Nr. 207/2009 7 straipsnio 1 dalies c punktas) (žr. 19 punktą)

2. Europos Sąjungos prekių ženklas – Europos Sąjungos prekių ženklo sąvoka ir įgijimas – Absoliutūs atmetimo pagrindai – Prekių ženklai, sudaryti tik iš žymenų ir nuorodų, galinčių būti naudojamų prekės ar paslaugos savybėms žymėti – Sąvoka – Prekių ženklas, kurį sudaro žodis arba neologizmas, gautas sujungus elementus (Tarybos reglamento Nr. 207/2009 7 straipsnio 1 dalies c punktas) (žr. 20–22 punktus)

3. Europos Sąjungos prekių ženklas – Europos Sąjungos prekių ženklo sąvoka ir įgijimas – Absoliutūs atmetimo pagrindai – Prekių ženklai, sudaryti tik iš žymenų ir nuorodų, galinčių būti naudojamų prekės ar paslaugos savybėms žymėti – Kriterijai (Tarybos reglamento Nr. 207/2009 7 straipsnio 1 dalies c punktas) (žr. 23 punktą)

4. Europos Sąjungos prekių ženklas – Europos Sąjungos prekių ženklo sąvoka ir įgijimas – Absoliutūs atmetimo pagrindai – Prekių ženklai, sudaryti tik iš žymenų ir nuorodų, galinčių būti naudojamų prekės ar paslaugos savybėms žymėti – Žodinis prekių ženklas FUNNY BANDS (Tarybos reglamento Nr. 207/2009 7 straipsnio 1 dalies c punktas) (žr. 26, 34–37, 47–50 punktus)

5. Europos Sąjungos prekių ženklas – Apskundimo procedūra – Ieškinys Sąjungos teisme – Bendrojo Teismo teisė pakeisti ginčijamą sprendimą – Ribos (Tarybos reglamento Nr. 207/2009 65 straipsnio 3 dalis) (žr. 56 punktą)

Dalykas

Ieškinys dėl 2017 m. sausio 20 d. EUIPO antrosios apeliacinės tarybos sprendimo (byla R 1081/2016‑2) dėl registracijos pripažinimo negaliojančia procedūros, kurioje buvo sprendžiamas Out of the blue ginčas su Frédéric Dubois ir MFunds USA.

Rezoliucinė dalis

1. Panaikinti 2017 m. sausio 20 d. Europos Sąjungos intelektinės nuosavybės tarnybos (EUIPO) antrosios apeliacinės tarybos sprendimą (byla R 1081/2016‑2) tiek, kiek juo atmestas ieškinys dėl Anuliavimo skyriaus sprendimo atmesti prašymą paskelbti negaliojančiu žodinį Europos Sąjungos prekių ženklą FUNNY BANDS, naudojamą „brangiesiems metalams ir jų lydiniams, brangiųjų metalų arba jais padengtiems dirbiniams, nepriskirtiems prie kitų klasių; juvelyriniams dirbiniams, bižuterijai; žiedams [juvelyriniai dirbiniai]; žiedams [juvelyriniai dirbiniai]; apyrankėms [juvelyriniai dirbiniai]; karoliams [juvelyriniai dirbiniai]; raktų žiedams“, priskirtiems prie 14 klasės, „kaučiukui, gutaperčiai, gumai ir jų gaminiams, nepriskirtiems prie kitų klasių; ne metaliniams lankstiesiems vamzdžiams; guminiams žiedams; natūraliajam ar iš dalies apdirbtam kaučiukui; guminėms virvutėms“, priskirtiems prie 17 klasės, ir „mažmeninėje ir didmeninėje prekyboje brangiaisiais metalais ir jų lydiniais, brangiųjų metalų arba jais padengtais dirbiniais, juvelyriniais dirbiniais, bižuterija, žiedais [juvelyriniai dirbiniai], žiedais [juvelyriniai dirbiniai], apyrankėmis [juvelyriniai dirbiniai], karoliais [juvelyriniai dirbiniai], kaučiuku, gutaperčia, guma ir jų gaminiais, ne metaliniais lanksčiaisiais vamzdžiais“, priskirtiems prie 35 klasės.

2. Atmesti likusią ieškinio dalį.